RATCHได้3โรงไฟฟ้าโอ่ปีนี้ถึงเป้า
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — ผลิตไฟฟ้าราชบุรีฯ ต่อยอดธุรกิจได้ SPP 3 โรง รวม 400 เมกะวัตต์ ปีหน้าตั้งงบลงทุน 1.6 หมื่นล้าน แย้มรายได้ปีนี้ทะลุเป้า
นายนพพล มิลินทางกูร กรรมการผู้จัดการใหญ่ บริษัท ผลิตไฟฟ้าราชบุรีโฮลดิ้ง (RATCH) เปิดเผยว่า บริษัทจะได้รับเลือกให้เป็นผู้ผลิตไฟฟ้าในโครงการ SPP จำนวน 3 โรง กำลังการผลิตรวมประมาณ 400 เมกะวัตต์ โดยเป็นการร่วมทุนกับพันธมิตร เพื่อก่อสร้างในพื้นที่ภาคกลางและภาคตะวันตก ใช้เงินลงทุนรวมประมาณ 3 หมื่นล้านบาท คาดว่าจะทยอยผลิตไฟฟ้าเข้าระบบในปี 2558 
นายนพพล กล่าวว่า ในปี 2554 บริษัทตั้งงบลงทุนทั้งสิ้น 1.6 หมื่นล้านบาท ส่วนใหญ่เป็นการลงทุนในโครงการเซเปียนเซน้ำน้อย ใน สปป.ลาว โครงการผลิตไฟฟ้าจากแสงอาทิตย์ โครงการเอสพีพี และอื่นๆ โดยโครงการพลังงานแสงอาทิตย์นั้นมีเป้าหมายลงทุนให้ได้ 100 เมกะวัตต์ จากที่ขณะนี้มีข้อตกลงเบื้องต้นแล้ว 30 เมกะวัตต์ 
สำหรับรายได้ในปี 2553 คาดว่าจะมากกว่าที่ประมาณการไว้ ขณะที่ปี 2554 น่าจะอยู่ในระดับใกล้เคียงกับปีนี้ แต่ขึ้นอยู่กับภาวะเศรษฐกิจด้วย 
การลงทุนโครงการเขื่อนไฟฟ้าไซยะบุรี ในลาว นายนพพล กล่าวว่า บริษัทสนใจที่จะร่วมลงทุนในโครงการดังกล่าว แต่ก็ขึ้นอยู่กับบริษัท ช.การช่าง (CK) ผู้ถือหุ้นใหญ่จะพิจารณาเห็นชอบอย่างไร